Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 63/2001. (XII. 23.) KöViM rendelethez
Paragraph Index: 2930

2. Légijármű földi ellenőrzése 2.1. Kupola állapotának vizsgálata: — típus, gyártási szám gyártási időt meghatározó jelzések ellenőrzése — kupola anyagának vizsgálata — szakadás, sérülés, szennyeződés mentesség ellenőrzése — varrások állapotának ellenőrzése. 2.2. Zsinórzat állapotának vizsgálata: — nyúlás, szakadások, elemi szálak állapota — bekötési csomópontok ellenőrzése — irányító zsinórok és fogantyúk állapota és szabad mozgásuk ellenőrzése. 2.3. Tok-hevederrendszer vizsgálata: — csatoló tagok épsége működőképességének ellenőrzése — varrások, hevederek állapotának ellenőrzése — gyorsleoldózár működőképessége, állapotának ellenőrzése — lezáró hurok állapotának ellenőrzése — kioldó tüskék állapotának ellenőrzése. Siklóernyő (paraglider) légialkalmassági felülvizsgálata A siklóernyő alkalmazásának és légialkalmassági felülvizsgálatának paramétereit, a gyártó a siklóernyő műszaki leírásában és üzemeltetési kézikönyvében határozza meg. Általánosságában az alkalmazhatóság megadja, hogy a siklóernyő a gyártás napjától számított (a gyártó által megadott) évig, de legfeljebb a megadott repülési idő eléréséig használható akkor, ha a siklóernyő formulárja tartalmazza a kézikönyvben leírt ciklusidő szerinti, gyártó által végrehajtott átvizsgálás időtartamait és leírását, rendeltetés szerinti használat feltételezése mellett. Amennyiben a gyártó által a kézikönyvben leírt ciklusidőn belül anyaghiba (gyengülés) vagy más rendellenesség feltételezhető, az egyedi légialkalmasságot megállapító elrendelheti a siklóernyő szakműhelyben történő műszeres vizsgálatát. A javítást, vizsgálatot csak a hatóság által feljogosító szakműhely vagy személy végezheti. A javítást, vizsgálatot, megállapításokat a hatóság által feljogosított szervezet jegyzi be a formulárba és vizsgálatról készült jegyzőkönyvet a felszerelés élettartamának lejáratát követő egy évig meg őrzi. Légialkalmassági vizsgálatot (formulárba történő bejegyzést) a típusvizsgával rendelkező tartalék és mentőejtőernyő hajtogató végezheti. A légialkalmassági vizsgálat alapja a hatóság által jóváhagyott alapdokumentáció, ami lehet típusdokumentáció, vagy más elfogadott dokumentáció.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes